BOJ ลั่น! เดินหน้านโยบายผ่อนคลายการเงินจนกว่าเงินเฟ้อจะถึงเป้า 2%
BOJ ลั่น! เดินหน้านโยบายผ่อนคลายการเงินจนกว่าเงินเฟ้อจะถึงเป้า 2% หวังช่วยสนับสนุนการดำเนินงานของทางรัฐบาลญี่ปุ่น
29 ก.ค. 2559

นายฮารุฮิโกะ คุโรดะ ผู้ว่าการธนาคารกลางญี่ปุ่น หรือ BOJ ได้แถลงภายหลังการประชุมนโยบายการเงินในวันนี้ว่า BOJ จะยังคงเดินหน้านโยบายผ่อนคลายทางการการเงินต่อไป จนกว่าเงินเฟ้อจะอยู่ที่ระดับเป้าหมาย 2% โดยการผ่อนคลายนโยยบายการเงินนั้น จะช่วยสนับสนุนการดำเนินงานของทางรัฐบาลญี่ปุ่น
ผู้ว่าการ BOJ ยังกล่าวด้วยว่า เศรษฐกิจญี่ปุ่นมีทิศทางการฟื้นตัวในระดับปานกลาง นอกจากนี้ การซื้อกองทุน ETF ยังเป็นนโยบายที่จำเป็นในปัจจุบัน
ทั้งนี้ นายคุโรดะ กล่าวว่า การผ่อนคลายด้านการเงินของธนาคารกลางญี่ปุ่นจะช่วยป้องกันไม่ให้ผลตอบแทนพันธบัตรรัฐบาลญี่ปุ่นพุ่งขึ้นมากเกินไป และนโยบายผ่อนคลายนโยบายการเงินของธนาคารกลางญี่ปุ่นก็ยังไม่ถึงเพดานสูงสุด